বেলজিয়ামে মেহুল চোকসি, ফেরাতে তৎপর ভারত

নয়াদিল্লি: পলাতক ব্যবসায়ী মেহুল চোকসি (Mehul Choksi) ও তাঁর স্ত্রী প্রীতি চোকসির বেলজিয়ামের (Mehul Choksi Surfaces In Belgium) অ্যান্টওয়ার্পে রয়েছেন। এমনটাই অ্যাসোসিয়েটস টাইমসের প্রতিবেদন সূত্রে জানা গিয়েছে। এমনকী তিনি বেলজিয়ামের নাগরিকত্ব নিয়েছেন। সূত্রের খবর, চোকসির দেশে ফিরিয়ে আনার জন্য ভারতী বেলজিয়ামের সঙ্গে যোগাযোগ করেছে। ভারত চাই ফেরত আনার প্রক্রিয়া দ্রুত শুরু করতে।

২০১৮ তে পাঞ্জাব ন্যাশনাল ব্যাংকের ১৩,৮৫০ কোটি টাকা জালিয়াতির অভিযোগে সিবিআই এবং এনফোর্সমেন্ট ডিরেক্টরেট (ইডি) খুঁজছিল মেহুল চোকসিকে। তিনি ক্যারিবিয়ান দ্বীপপুঞ্জ অ্যান্টিগুয়া এবং বারবুডায় বাস করছেন বলে মনে করা হচ্ছিল। তবে, গুজরাটের এই হীরা ব্যবসায়ী চিকিৎসার জন্য অ্যান্টিগুয়া ও বারবুডা চেড়েছেন। যদিও তিনি এখনও দ্বীপরাষ্ট্রটির নাগরিক। চোকসি বর্তমানে বেলজিয়ামে বাস করছেন। স্ত্রীর সহায়তায় একটি “এফ রেসিডেন্সি কার্ড” নিয়ে যা তিনি ১৫ নভেম্বর, ২০২৩ পেয়েছিলেন। এই কার্ড ব্যবহার করে, বেলজিয়ামে বৈধভাবে বসবাসকারী তৃতীয় দেশের নাগরিক।

আরও পড়ুন: বিচারপতি ভার্মাকে বিচারবিভাগীয় কাজ না দেওয়া হয়, সুপ্রিম নির্দেশ

২০২১ সালের মে মাসে তিনি অ্যান্টিগুয়া থেকে নিখোঁজ হন। যার ফলে জল্পনা শুরু হয় যে ভারত সরকার তাকে অপহরণ করেছে। ডোমিনিকাতে তাকে পাওয়া যাওয়ার পর এই দাবি মিথ্যা প্রমাণিত হয়। অ্যাসোসিয়েটস টাইমস জানিয়েছে, পলাতক ব্যবসায়ী বেলজিয়ামে থাকার জন্য আবেদন করতে জাল কাগজপত্র ব্যবহার করেছিলেন। অন্যদিকে চোকসি তার ভারতীয় নাগরিকত্ব ছাড়েননি। ধারণা করা হচ্ছে যে, যদি বেলজিয়ামের অস্থায়ী বা স্থায়ী বসবাস করার ছাড়পত্র পান , তাহলে চোকসিকে ইউরোপের বিভিন্ন দেশে ঘোরার স্বাধীনতা রয়েছে। যার ফলে ভারতের ফিরিয়ে আনার কাজ আরও কঠিন হয়ে পড়তে পারে।

অন্য খবর দেখুন